Alaquàs reconeix la trajectòria dels esportistes més destacats de la temporada a la tradicional Gala de l'Esport
22/05/2017

# Alaquàs reconeix la trajectòria dels esportistes més destacats de la temporada a la tradicional Gala de l'Esport

*   22/05/2017
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=16206

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16206%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20reconeix%20la%20traject%C3%B2ria%20dels%20esportistes%20m%C3%A9s%20destacats%20de%20la%20temporada%20a%20la%20tradicional%20Gala%20de%20l%27Esport)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16206/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16206/22052017img_1527_Form_4.jpg)](https://www.alaquas.org/ficheros/documentos/2017/2/16206/22052017img_1527_Form_10.jpg "<a href='https://www.alaquas.org/ficheros/documentos/2017/2/16206/22052017img_1527_Form_10.jpg' target=_blank><i class='fa fa-external-link' aria-hidden='true'></i>.Alaquàs reconeix la trajectòria dels esportistes més destacats de la temporada a la tradicional Gala de l'Esport</a>")

L'Ajuntament d'Alaquàs atorga el reconeixement especial a José Manuel López Martínez, president del Grupo Deportivo Periferia

El Castell d’Alaquàs va acollir el passat divendres 19 de maig la ja consolidada Gala de l’Esport d’Alaquàs que organitza any rere any l’Ajuntament d’Alaquàs per retre homenatge als millors esportistes de la temporada així com als seus clubs esportius. L’alcaldessa d’Alaquàs, Elvira García Campos, junt el regidor d’Esports, Fran Evangelista, així com centenars d’esportistes, directius, entrenadors i famílies es van donar cita en aquest acte que va servir per inaugurar el XXII Mes de l’Esport.

La primera edil va destacar que la cerimònia de l’esport va estar un moment molt esperat on les felicitacions i les celebracions van ser les protagonistes. Per la seua banda, el regidor d’esport va reconèixer la sort d’Alaquàs per la gran família de l’esport amb la que compta. També va accentuar la importància de l’esforç i el treball en aquesta àrea. La Gala va estar amenitzada pel Club Gimnasia Bovalar Alaquàs i per la parella formada per Julio García Serrano i Ana García Serrano del Club de Ball Esportiu d’Alaquàs.

Enguany, el guardó especial ha estat per a José Manuel López Martínez per a qui fou tota una sorpresa. Aquest premi reconeix el foment de l’activitat físico-esportiva i els anys de dedicació d’un o una esportista d’Alaquàs. López va estar premiat per la seua trajectòria en el Grupo Deportivo Periferia, que es va formar fa 37 anys per una colla d’amics i que ja acumula 3 lligues i 2 copes a més de situar-se a la Divisió d’Honor.

Pel que fa als guardons dels clubs, la Unió Esportiva Alaquàs i Walter va guardonar Ester Moya López, la golejadora màxima de l’equip durant els últims cinc anys. Amb aquest premi el club també vol reconèixer el seu compromís amb l’equip i la seua noblesa. Per la seua part, el Club Karate Alaquàs va premiar Laura Minuesa Figueras pel seu palmarès esportiu aconseguit durant l’últim any (tercer lloc en el Campionat de Guadassuar i també en el de Picanya, examen cinturó groc, segon lloc al Campionat d’Aldaia i també examen cinturó groc-taronja.

Bernardo Cerdán García va estar guardonat pel Club Ciclista Alaquàs qui va reconèixer el seu sacrifici i esforç. El Club de Pescadores Deportivos de Alaquàs va premiar Adrián Ruiz Morant qui porta tota la seua vida col·laborant en les activitats de caràcter medi ambiental, reforestació d’arbres, neteges, etc. organitzades pel club.

D’altra banda, el Club de Ajedrez Alaquàs va premiar Antonio Hernández García, ara president de l’entitat, per haver sigut un dels principals motors de creixement i sostenibilitat de l’escola en els últims anys.

El guardó de clubs ha estat per a el Club de Pilota a Mà, coincidint amb la commemoració del seu 55 aniversari, es va voler retre homenatge amb aquest gest a una de les entitats més veteranes dins de l’esport local. El compromís amb la colombicultura i el seu bon comportament i bon treball amb la societat ha fet guanyador a Miguel Ángel Lerma García del guardó ofert pel seu club la Sociedad de Colombicultura.

Víctor Vílchez Castillo de l’Escola de Tenis d’Alaquàs ha estat premiat pel seu esforç i la seua motivació amb la que ha aconseguit incrementar les ganes de millorar d’un dels seus alumnes. El Club de Triatló Triculpelat d’Alaquàs va destacar la seua esportista Isabel Remohí Fabia qui s’ha fet un referent dins les competicions de triatló i atletisme.

El club de Caiac Polo d’Alaquàs vol homenatjar Alejandro Martínez Gómez, un jove que amb tan tols 20 anys ja acumula 4 campionats. Raquel Morcillo Espert és l’esportista reconeguda pel Club de Gimnasia Bovalar Alaquàs perquè amb molts anys d’esforç i treball ha aconseguit una infinita elegància i expressivitat com a gimnasta.

Aquest any, el Club Basquet Vila d’Alaquàs va premiar Celia Martínez, una esportista amb una progressió increïble i que porta jugant des dels 9 anys. El Club de Baile Deportivo de Alaquàs va voler fer entrega del guardó a la parella de esportistes Rosalía Sataolaria i Jorge Parra pel seu constant empeny i dedicació i pels seus bons resultats. Per la seu apart, el Club Patinaje Artístico Arabesco va reconèixer Mercedes Hernández qui és una de les primeres patinadores del club i sempre ha destacat per les seues grans aptituds.

El Club Sportiu-Xé va guardonar Eduardo Martínez qui forma part de l’equip de tècnics designats per la Federació Valenciana de Bàsquet en el seu programa de tecnificació. El Club Futbol Sala Castell d’Alaquàs va homenatjar Marina Martínez per la seua tenacitat, constància i superació en la pràctica d’aquest esport.

Daniel Martínez va estar el esportista reconegut pel Club d’Atletisme Vila d’Alaquàs qui entre els seus últims assoliments es troba la primera posició en el Campionat Provincial Infantil en triple salt. El Club Deportivo Endo va premiar Carlos Cabeza qui amb tant sols dotze anys ja ha guanyat durant tres anys consecutius trofeus a competicions inter-clubs.

Els socis que conformen el Club de Caçadors d'Alaquàs van voler dedicar-li el guardó a l’entitat que enguany celebra el seu 75 aniversari. El Club de Petanca Castell d’Alaquàs va homenatjar al seu president José Vicente Penella. El Alaquàs Club de Futbol Sala va premiar José Salom integrant de la categoria Sènior Masculí. El Club de Luchas Olímpicas y Disciplinas va elegir a Jordi Díaz pel seu esperit d’esforç i superació. El Club de Handbol Alaquàs va fer entrega del guardó al seu entrenador, Juan Espinosa, per la seua trajectòria. Per últim, el Grupo Deportivo Periferia va reconèixer la figura d’un dels seus jugadors, Julián Patiño, qui porta més d’una vintena d’anys formant part del club.